ଭୁବନେଶ୍ୱର, ଫେବ୍ରୁଆରୀ ୨୩(ଲୋକାଲ ୱାୟାର): ନୀଳମାଧବ ପଣ୍ଡାଙ୍କ ସିନେମା 'କାଲିର ଅତୀତ' ଓସ୍କାର ଦୌଡ଼ରେ ସାମିଲ ହୋଇଥିବା ବେଳେ ଏହାକୁ ଆଉ ଏକ ଗୁରୁତ୍ୱପୂର୍ଣ୍ଣ ସଫଳତା ମିଳିଛି ।
୨୮ତମ ପ୍ରାଗ୍ ଇଣ୍ଟରନ୍ୟାସନାଲ୍ ଫିଲ୍ମ ଫେଷ୍ଟିଭାଲ୍ "ଫେବିଓଫେଷ୍ଟ'ରେ ପ୍ରିମିୟର୍ କରିବା ଲାଗି ଏହି ସିନେମାକୁ ଆମନ୍ତ୍ରଣ କରାଯାଇଥିବା ନୀଳ ମାଧବ ପଣ୍ଡା କହିଛନ୍ତି ।
ଏହି ସିନେମା ଓସ୍କାର ଦୌଡ଼ରେ ସାମିଲ ହେବା ପରଠାରୁ ସାରା ବିଶ୍ୱରେ ଥିବା ଓଡ଼ିଆ ସମ୍ପ୍ରଦାୟରୁ ନୀଳମାଧବଙ୍କ ପ୍ରତି ଶୁଭେଚ୍ଛାର ସୁଅ ଛୁଟିଛି ଓ ସୋସିଆଲ ମିଡ଼ିଆରେ ଏହାର ପ୍ରଚାର କରୁଛନ୍ତି ।
କାଲିର ଅତୀତ ହେଉଛି ଭାରତୀୟ ସିନେମା ନିର୍ମାତା ନୀଳମାଧବ ପଣ୍ଡାଙ୍କ ସିନେମା ଯେଉଁଥିରେ ପିତବାସ ତ୍ରିପାଠୀ ଅଭିନୟ କରିଛନ୍ତି ।
ସମୁଦ୍ର ଜଳସ୍ତରରେ ବୃଦ୍ଧି ଯୋଗୁଁ ମନୁଷ୍ୟ ଓ ସମୁଦ୍ର ମଧ୍ୟରେ ସଂଘର୍ଷକୁ ଏଥିରେ ଅତି ସୁନ୍ଦର ଭାବେ ଉପସ୍ଥାପନ କରାଯାଇଛି ।
ଏହି ଅବସରରେ ଶ୍ରୀ ପଣ୍ଡା କହଛନ୍ତି ଯେ, "ମୁଁ ବହୁତ ଖୁସି ଯେ ସାରା ବିଶ୍ୱର ଓଡ଼ିଆ ଲୋକମାନେ, ସମ୍ପ୍ରଦାୟ ଓ ଫୋରମ୍ଗୁଡ଼ିକ ମୋତେ ସମର୍ଥନ ଜଣାଇଥିବାରୁ ମୁଁ ଅତ୍ୟନ୍ତ ଖୁସି ଓ ଗର୍ବିତ ।
ଆମେ ସାରା ବିଶ୍ୱରେ ଏହାର ସ୍କ୍ରିନିଂ କରିବାକୁ ଯୋଜନା ରଖିଛୁ । ଆମ ସମୟର ଏହା ହେଉଛି ଏକ ଗୁରୁତ୍ୱପୂର୍ଣ୍ଣ ସିନେମା ଯାହା ଜଳବାୟୁ ପରିବର୍ତ୍ତନର ପ୍ରଭାବ ବିଷୟରେ କହୁଛି । ସମସ୍ତେ ଏହି ସିନେମା ଦେଖିବାକୁ ଉଚିତ ।
ଏହି କାହାଣୀ ପାଇଁ ସ୍କ୍ରିନ୍ପ୍ଲେ କିମ୍ବା କାହାଣୀ ନଥିଲା । ପ୍ରଭାବିତ ଅଞ୍ଚଳ କେନ୍ଦ୍ରାପଡ଼ାରେ ବିନା ମେକ୍ ଅପ୍, ସେଟ୍ ଓ ଲାଇଟରେ ଏହାର ସୁଟିଂ ହେଇଛି ।
